**ՇՆՈՐՀԱՎՈՐԱԿԱՆ ՈՒՂԵՐՁ**

Հարգարժա՛ն կանայք և աղջիկներ,  
Շնորհավորում եմ բոլորիդ գարնանային ամենագեղեցիկ ու ամենակարևոր տոնի կապակցությամբ:  
Մարտի 8-ը ոչ միայն ծաղիկներ նվիրելու, այլև կնոջ կարևորությունը գնահատելու և նրա արժանիքներն ու իրավունքները վերաիմաստավորելու օր է: Կանայք ուժեղ են, իմաստուն, եռանդուն, նրբազգաց, խորաթափանց և այսպես շարունակ կարելի է թվարկել երբեմն իրարամերժ, բայց կանանց մեջ այդքան հեշտությամբ համադրվող աստվածային շնորհները:  
Կանայք կարևոր են մեր կյանքի բոլոր ոլորտներում, այսօր՝ առավել քան հասարակական-քաղաքական կյանքում: Կանանց դերի բարձրացմամբ և նրանց ակտիվ գործունեությամբ միայն մենք կունենաք իսկապես ժողովրդավար ու բարեկիրթ հասարակություն: Դարեր շարունակ մեր երկրում հենց հզոր կանայք են բերել փոփոխություններ ու բարեկեցություն, այսօր էլ մենք ունենք հենց այդպիսի կանանց կարիք:  
Սիրելի' կանայք, մաղթում եմ, որ մշտապես քայլեք ձեր երազանքների իրականացման ճանապարհով, չերկնչեք, հետ չդառնաք, լինեք սիրված ու գնահատված:

Հարգանքով՝  
Չարենցավան համայնքի ղեկավար Հակոբ Շահգալդյան